Η ομάδα επαγγελματιών της Lectio Translations: Στη Lectio Translations η ιατρική μετάφραση είναι μια ομαδική εργασία.  Η ομάδα μας, λειτουργώντας εδώ και δεκαετίες σαν καλοκουρδισμένο ρολόι διασφαλίζει άριστη ποιότητα στον ελάχιστο δυνατό χρόνο και κόστος για εσάς.   Τα μέλη της ομάδας μας είναι τα εξής: Ο έμπειρος και εξειδικευμένος ιατρικός μεταφραστής είναι βασικό στέλεχος της ομάδας. Τα ιατρικά κείμενα παρουσιάζουν αυξημένες απαιτήσεις:  η ίδια λέξη μπορεί να επιδέχεται διαφορετικής μετάφρασης ανάλογα με το οργανικό σύστημα ή την ειδικότητα ή δύο ορολογίες μπορεί να είναι εξίσου ορθές, αλλά η μία να είναι η πιο διαδεδομένη.   Οι ιδιαιτερότητες αυτές είναι γνωστές στον έμπειρο και εξειδικευμένο ιατρικό μεταφραστή, ο οποίος έχει αναπτύξει τους απαραίτητους αυτοματισμούς με αποτέλεσμα τόσο την άψογη, υψηλής ποιότητας μετάφραση αλλά και την ταχύτητα που είναι εξίσου σημαντική για τους πελάτες μας.  Ένα άλλο σημαντικό στέλεχος είναι ο ιατρός – επιμελητής. Ρόλος του να επιμελείται είτε πλήρως τη μετάφραση ή το ιατρικό σκέλος, ανάλογα με τον διαθέσιμο χρόνο σας και τον προϋπολογισμό σας. Ανάλογα με τον τύπο της μετάφρασης και του έργου στην ομάδα μπορεί να συμμετέχουν και άλλοι: στατιστικολόγος για την μετάφραση των Πρωτοκόλλων Κλινικών Μελετών, γραφίστας για τη μετάφραση διαφημιστικών εντύπων για τα οποία επιθυμείτε να αποτελούν πιστή αναπαραγωγή της έκδοσης στην γλώσσα – πηγή.